ແຕ່ວັນທີ 21-24 ກັນຍາ 2021, ທ່ານປະທານປະເທດ ຫງວຽນຊວນຟຸກ ຈະເຂົ້າຮ່ວມວາລະການປືກສາຫາລືລະດັບສູງຂອງສະມັດຊາໃຫຍ່ສະຫະປະຊາຊາດ ຊຸດທີ 76 ທີ່ນິວຢອກ ແລະ ປະຕິບັດການເຄື່ອນໄຫວສອງຝ່າຍຈໍານວນໜື່ງຢູ່ ສະຫະລັດອາເມລິກາ.
ວາລະປຶກສາຫາລືລວມຂັ້ນສູງຂອງກອງປະຊຸມສະມັດຊາໃຫຍ່ສະຫະປະຊາຊາດ ຊຸດທີ 76 ໄດ້ດຶງດູດການເຂົ້າຮ່ວມຂອງຜູ້ນຳລະດັບສູງຂອງຫຼາຍປະເທດ, ຜູ້ນຳຂອງບັນດາອົງການຈັດຕັ້ງສາກົນ, ບັນດາສະຖາບັນການເງິນສາກົນ, ບັນດາອົງການຈັດຕັ້ງທີ່ບໍ່ຂຶ້ນກັບລັດຖະບານ... ເພື່ອພ້ອມກັນປຶກສາຫາລື ແລະຊອກຫາວິທີແກ້ໄຂບັນດາບັນຫາຂ້າງເທິງ ແລະໂດຍສະເພາະແມ່ນບັນດາວິທີແກ້ໄຂໃນການປ້ອງກັນ ແລະຜ່ານຜ່າ ໂລກລະບາດ COVID-19.
ການເຂົ້າຮ່ວມ ແລະກ່າວຄຳປາໄສຂອງ ທ່ານປະທານປະເທດ ຫງວຽນຊວນຟຸກ ໃນສັບປະດາຂັ້ນສູງຂອງກອງປະຊຸມສະມັດຊາໃຫຍ່ ແລະບັນດາກິດຈະກຳໃຫຍ່ທີ່ສຸດໃນປີຂອງສະຫະປະຊາຊາດ ແມ່ນມີຄວາມໝາຍພິເສດທີ່ສຸດ, ສະແດງໃຫ້ເຫັນເຖິງຄວາມຮັບຜິດຊອບສູງ ແລະຄໍາໝັ້ນສັນຍາຢ່າງແຮງກ້າຂອງຫວຽດນາມ ໂດຍໃນຖານະເປັນສະມາຊິກບໍ່ຖາວອນຂອງສະພາຄວາມໝັ້ນຄົງສະຫະປະຊາຊາດ.
ນອກຈາກວາລະການປືກສາຫາລືຫຼັກ ທີ່ກອງປະຊຸມສະມັດຊາໃຫຍ່, ທ່ານປະທານປະເທດ ຫງວຽນຊວນຟຸກ ກໍ່ຈະເຂົ້າຮ່ວມກອງປະຊຸມຂັ້ນສູງສາມຄັ້ງ ລວມມີ ກອງປະຊຸມກ່ຽວກັບລະບົບຄວາມໝັ້ນຄົງດ້ານສະບຽງອາຫານທົ່ວໂລກ, ກອງປະຊຸມຂັ້ນສູງກ່ຽວກັບຄວາມປອດໄພດ້ານດິນຟ້າອາກາດທີ່ສະພາຄວາມໝັ້ນຄົງ ແລະກອງປະຊຸມປືກສາຫາລືຂັ້ນສູງທົ່ວໂລກກ່ຽວກັບການຮັບມືກັບການລະບາດຂອງພະຍາດໂຄວິດ -19. ນີ້ແມ່ນໂອກາດເພື່ອໃຫ້ ທ່ານປະທານປະເທດ ຫງວຽນຊວນຟຸກ ໄດ້ແລກປ່ຽນກັບປະມຸກລັດບັນດາປະເທດກ່ຽວກັບບັນດາການກໍານົດທິດທາງສໍາລັບມະນຸດຊາດທັງໝົດ, ເພື່ອສືບຕໍ່ປະຕິບັດບັນດາເປົ້າໝາຍການພັດທະນາແບບຍືນຍົງຈົນເຖິງປີ 2030.
ທ່ານປະທານປະເທດ ຫງວຽນຊວນຟຸກ ຈະພົບປະກັບບັນດາວິສາຫະກິດຜະລິດວັກຊີນຊັ້ນນຳ ຂອງສະຫະລັດອາເມລິກາເພື່ອໃຫ້ໄດ້ບັນດາຄຳໝັ້ນສັນຍາໃນການມອບໂອນວັກຊີນທີ່ໄວທີ່ສຸດ, ຫຼາຍທີ່ສຸດໃຫ້ກັບຫວຽດນາມ ພ້ອມທັງຢາປົວພະຍາດ, ອຸປະກອນການແພດ ເພື່ອຕ້ານ ພະຍາດ Covid-19.
ການປະຕິບັດງານຢຸ່ຕ່າງປະເທດຂອງ ທ່ານປະທານປະເທດ ຫງວຽນຊວນຟຸກ ໃນຄັ້ງນີ້ແມ່ນການຈັດຕັ້ງປະຕິບັດທີ່ແທດຈິງຢູ່ໃນລະດັບສູງສຸດຂອງແຜນນະໂຍບາຍ, ນະໂຍບາຍການຕ່າງປະເທດຂອງກອງປະຊຸມໃຫຍ່ຄັ້ງທີ 13 ແລະຄໍາສັ່ງເລກທີ 25 ວ່າດ້ວຍການຍູ້ແຮງ ແລະຍົກລະດັບການພົວພັນການຕ່າງປະເທດຫຼາຍຝ່າຍ, ສົ່ງສານຢ່າງແຮງກ້າເຖິງເພື່ອນມິດສາກົນທັງໝົດກ່ຽວກັບພາບພົດປະເທດຫວຽດນາມທີ່ຂະຫຍັນຂັນເຄື່ອນ, ປ່ຽນແປງໃໝ່, ມີຄວາມມຄາດຫວັງໃນການພັດທະນາ, ຮັກຫອມສັນຕິະພາບ, ປະກອບສ່ວນຢ່າງຕັ້ງໜ້າ ແລະມີຄວາມຮັບຜິດຊອບຕໍ່ວຽກງານລວມຂອງສະຫະປະຊາຊາດ ແລະປະຊາຄົມສາກົນ ແລະປະກອບສ່ວນໃນການຍົກສູງບົດບາດ ແລະທີ່ຕັ້ງຂອງຫວຽດນາມໃນລະດັບທົ່ວໂລກ.
ໄຊພອນ